Vlastimil Brodský

Vlastimil Brodský, priateľmi a kolegami prezývaný Bróďa (* 15. december 1920, Hrušov nad Odrou –  †  20. apríl 2002, Slunečná) bol český herec, dlhoročný člen hereckého súboru Divadla na Vinohradech.

Životopis 
V čase jeho štúdia na gymnáziu sa s ním rodičia presťahovali zo Sliezska do Prahy. V decembri roku 1939 zložil skúšky do elévského zboru - súkromnej hereckej školy E. F. Buriana, založenej pri jeho slávnom divadle D40. K pedagógom tu okrem Buriana patrila napr. Lola Skrbková a Nina Jirsíková. Pôvodne sa tu chcel zlepšiť  v tanci (vedel stepovať a dokonca viedol aj tanečné kurzy), ale Burian si všimol jeho talent a odporučil mu dráhu hereckú. V sezóne 1939/1940 sa začal Brodský objavovať v zbore v Burianových hrách, prvým samostatným javiskovým prejavom bolo potom v D41 vystúpenie v Zeyerovej Staré histórii, kde stvárnil úspešne niekoľko osôb a predmetov, napr. muzikanta, nosiča, okno a zámok. Keď nacisti v roku 1941 Buriana zatkli a divadlo zavreli, chvíľu ešte zotrval v tu ustavenom a Františkom Salzerom vedenom Divadle Na Poříčí, tretej scéne Divadla na Vinohradoch, neskôr spoločne s ostatnými spolužiakmi pomohol rozbehnúť pololegálne divadlo Větrník. Divadlo sídlilo v rokoch 1941 - 1944 v Divadélku pro 99 vo výstavnej sieni U Topičů na Národní třídě, v roku 1944 potom krátko v ženskom klube v ulici Ve Smečkách. Vo Větrníku boli partnermi Brodského napríklad Zdeněk Míka, Zdeněk Řehoř, Stella Zázvorková a konzervatoristi Jaromír Pleskot a Radovan Lukavský. Súbežne s pôsobením vo Větrníku hral aj v Pražském dětském divadle Míly Mellanovej. V roku 1944 odišiel z Větrníka a založil spolu s niekoľkými kolegami Pražské divadelní studio, ktoré sa však po nevydarenej premiére rozpadlo.

Vrátil sa späť do Větrníka a v máji 1946 odišiel s niekoľkými hercami do Divadla satiry (vtedy ešte nepôsobilo na svojej neskoršej scéne vo Vodičkovej ulici), kde pôsobil v sezóne 1946 - 47 a na chvíľu sa potom ešte vrátil k E. F. Burianovi do divadla D47. 

Sklamaný vtedajším umeleckým a politickým smerovaním svojho majstra prešiel nakoniec so skupinou mladých hercov (O. Krejča, A. Hegerlíková, Z. Řehoř, Z. Dítě) za Jiřím Frejkom, do Divadla na Vinohradech  kde zotrval aj po Frejkovom odchode a po vzniku Divadla československej armády a bol členom súboru až do roku 1990 a aj neskôr tu pôsobil ako stály hosť.

V postavách, ktoré stvárnil, objavoval ľudskú obyčajnosť, svoje postavy vystihoval poetickou skratkou, jeho komika bola označovaná za neobyčajne ľudskú. Býval charakterizovaný ako tragikomický typ herca.

Od roku 1946 sa objavoval pravidelne vo filme. Spolupracoval napr. s Otakarom Vávrom, Martinom Fričom a našiel spoločný umelecký pohľad so Zdeňkom Podskalským, v ktorého niekoľkých filmoch sa neskôr objavil. Ako jediný český herec získal cenu Berlínskeho medzinárodného filmového festivalu Zlatý medveď za rolu v nemeckom filme Jakub lhář, zápornú postavu si zahral aj v oscarovej snímke Ostře sledované vlaky. V roku 2002 získal Českého leva za najlepší mužský herecký výkon v hlavnej úlohe vo filme Babí léto. 

Bol tiež výborným rozhlasovým a dabingovým hercom, niekoľko desiatok rokov pôsobil vČeskoslovenskom rozhlase ako populárny škriatok Hajaja, ktorý čítal každý deň deťom rozprávky na dobrú noc. Na gramofónových platniach vyšli Hajajovy pohádky (Supraphon), Brodský nahovoril tiež napr. postavu Švejka v Osudech dobrého vojáka Švejka (Ultraphon), Bondyho vo Válce s mloky (Supraphon), alebo tatka Šmolku v seriáli Šmolkovia.

Z rozvedeného prvého manželstva s tenistkou Bíbou Křeplkovou pochádza jeho syn Marek Brodský a z rozvedeného druhého manželstva s herečkou Janou Brejchovu pochádza jeho dcéra Tereza Brodská, herečka. 

Dňa 20. apríla 2002 spáchal samovraždu.

Je po ňom pomenovaná ulica v Prahe.

Pochovaný je spolu s rodičmi v Slnečnej, kde mal chalupu, na tamojšom cintoríne.

Ocenenia 
 1967 zaslúžilý umelec
 1967 Cena Jaroslava Průchy
 1975 Národná cena NDR
 1975 Strieborný medveď na Berlinale
 1981 Cena československého rozhlasu
 1984 Zlatá nymfa
 1988 národný umelec
 1997 Cena Thálie za celoživotné majstrovstvo v činohre
 2001 Medaila Za zásluhy
 2001 Český lev
 2002 Cena Za mimoriadny umelecký prínos svetovému filmu-in memoriam

Divadelné úlohy (výber) 
 1940 D. C. Faltis: Strašidlo cantervillské, Tomáš Alva, D41, réžia E.F. Burian
 1940 Josef Šmída: Lancelot a Alexandrina, Renaldo, divadélko Větrník, r. Josef Šmída
 1941 R. A. Stemmle: Honzík pára, udatný krejčík, Pražské dětské divadlo, r. M. Procházka
 1942 J. Mahen: Husa na provázku, Klaun Dvojka, divadélko Větrník, réžia J. Šmída
 1942 J. Pokorný: Písně Omara Pijáka, titul. rola, divadélko Větrník, r. J. Šmída
 1943 František Němec, J. Šmída: Sentimentální romance, Matula, divadélko Větrník, r. J. Šmída
 1943 G. Raeder, A. Heyduk: Aladin a kouzelná lampa, Mambu, Pražské dětské divadlo, r. Míla Mellanová
 1944 J. Mecer, V. Vaňátko: Chlapci z rybářské uličky, Tonda šerif, Nezávislé divadlo, r. V. Vaňátko
 1945 A. Suchovo-Kobylin: Smrt Tarelkinova, Raspljujev, divadélko Větrník, r. J. Šmída
 1946 Josef Kainar: Akce Aibiš, Velký Aibiš, Divadlo satiry, r. Alfréd Radok
 1947 B. Benešová: Věra Lukášová, Jarka Kohout, D48, r. E. F. Burian
 1948 E. F. Burian: Není pozdě na štěstí?, D48, r. E. F. Burian
 1948 G. B. Shaw: Svatá Jana, Dauphin, Divadlo na Vinohradech, r. Jiří Frejka
 1949 W.Shakespeare: Sen noci svatojánské, Hladolet, Divadlo na Vinohradech, r. J. Frejka
 1950 V. Gusev: Sláva, Studěncov, Divadlo čs. armády, r. Otto Haas
 1951 Alois Jirásek: Jan Hus, Schadernich, Divadlo čs. armády, r. O. Haas
 1952 S. Vurgun: Východ slunce, Mamulija, Divadlo čs. armády, r. Jan Škoda
 1953 William Shakespeare: Mnoho povyku pro nic, Don Juan, Divadlo čs. armády, r. Jan Škoda
 1955 J. K. Tyl: Paličova dcera, Prokop, Ústřední divadlo čs. armády, réžia J. Strejček 
 1957 A. Fadějev: Mladá garda, Serjoža Tulenin, Ústřední divadlo čs.armády, r. O. Haas a M. Stehlík
 1960 Ilja Prachař: Svět kde se nežebrá, Slepánek, Ústřední divadlo čs. armády, r. J. Škoda
 1963 Jaroslav Dietl: Nehoda, Honza, Ústřední divadlo čs. armády, r. František Štěpánek
 1963 Jaroslav Hašek, Pavel Kohout: Švejk, Katz, Ústřední divadlo čs. armády, r. Pavel Kohout
 1965 A. Wesker: Čtyři roční doby, Adam, Ústřední divadlo čs. armády, r. Václav Hudeček
 1966 Luigi Pirandello: Člověk, zvíře a ctnost, Dr. Pulejo, Divadlo na Vinohradech, r. F. Štěpánek
 1967 Pavel Kohout: August August, august, titul. rola, Divadlo na Vinohradech, r. Jaroslav Dudek
 1967 Neil Simon: Podivný pár, Felix Ungar, Divadlo na Vinohradech, r. J. Dudek
 1974 Neil Simon: ...vstupte!, Willie Clark, Divadlo na Vinohradech, r. F. Štěpánek

Filmografia (výber)

Film 

 1937 – Svět patří nám
 1946 – Nezbedný bakalář, rola: mendík, r. Otakar Vávra
 1948 – Vzbouření na vsi, Venca Kurál, r. J. Mach
 1949 – Vstanou noví bojovníci, Reiter, réžia J. Weiss
 1953 – Tajemství krve, dr. Kozdera, réžia Martin Frič
 1954 – Jan Hus, Jochlík, réžia Otakar Vávra
 1955 – Jan Žižka, Jochlík, réžia Otakar Vávra
 1957 – Poslušně hlásím 
 1957 – Florenc 13.30, Čuc, réžia M. Mach
 1958 – Tři přání, Karel, réžia J. Kadár a Elmar Klos
 1959 – Kam čert nemůže, Borovička, réžia Zdeněk Podskalský
 1960 – Přežil jsem svou smrt, väzeň, réžia Vojtěch Jasný
 1961 – Hledá se táta, žel. strážnik, réžia F. Daniel
 1962 – Transport z ráje, mukl, réžia Z. Brynych
 1963 – Až přijde kocour, Robert, réžia Vojtěch Jasný
 1963 – Táto, sežeň štěně, Jakoubek, réžia M. Vošmik
 1964 – Kdyby tisíc klarinetů, pplk. Helmuth, réžia J. Roháč a V. Svitáček 
 1964 – Čintamani a podvodník, Holub, réžia J. Krejčík
 1965 – Bílá paní, Pupenec, réžia Zdeněk Podskalský
 1966 – Lidé z maringotek, beznohý, réžia Martin Frič
 1966 – Ostře sledované vlaky, Zedníček, réžia Jiří Menzel
 1966 – Ženu ani květinou neuhodíš, réžia Zdeněk Podskalský
 1968 – Všichni dobří rodáci
 1968 – Rozmarné léto
 1968 – Farářův konec
 1969 – Skřivánci na niti
 1969 – Světáci
 1970 – Psi a lidé
 1970 – Ďábelské líbánky, réžia Zdeněk Podskalský – rola: docent Richard Kostohryz
 1973 – Noc na Karlštejně
 1975 – Jakub lhář (nominácia na Oscara)
 1977 – Zítra vstanu a opařím se čajem
 1977 – Ať žijí duchové!
 1981 – Tajemství hradu v Karpatech
 1984 – Rozpuštěný a vypuštěný
 1984 – Lucie, postrach ulice
 1991 – Freonový duch
 2001 – Babí léto

Televízia 
 1956 – Sisyfos a smrt, rola: novinár, réžia J. Matějovský
 1958 – Zimní pohádka, pastier, réžia J. Bělka
 1959 – Zápisky kriminalistovy, Šejnin, réžia J. Dudek
 1960 – Záhady aneb s Karlem Čapkem v soudní síni, Vondráček, réžia František Filip
 1960 – Jak šel Ferda do světa
 1962 – Slzy, které svět nevidí, Dvojetočjev, réžia M.Frič
 1963 – Uspořená libra
 1964 – Obraz, Podger, réžia M. Frič
 1966 – Konec velké epochy
 1969 – Pan Tau
 1970 – Brouk v hlavě
 1971 – F. L. Věk
 1974 – Zahrada
 1974 – Hodíme se k sobě, miláčku?
 1980 – Arabela
 1981 – Počítání oveček
 1983 – Návštěvníci
 1983 – Tažní ptáci
 1984 – Rozpaky kuchaře Svatopluka - vrchný Grab
1985 – Slavné historky zbojnické
 1986 – Veselé vánoce přejí chobotnice
 1989 – Utopím si ho sám
 1990 – Arabela se vrací
 1990 – Smrt barona Gandary
 1995 – Den kdy unesli papeže

Ostatná tvorba 
 1957 - filmový scenár Mezi nebem a zemí – podľa scenára nakrútil potom Z. Podskalský rovnomenný celovečerný film, v hlavnej úlohe pracovníka Nováčika vystúpil Vlastimil Brodský
 Kniha pre deti O ničem (v spolupráci s výtvarníkom Brychta), vyd. SNDK

Literatúra 
 Josef Balvín: Vlastimil Brodský. Orbis : Praha, 1967
 Biografický slovník Slezska a severní Moravy. 16. sešit. Ostrava : Filozofická fakulta Ostravské univerzity v Ostravě ; Ústav pro regionální studia, 2007. 138 s. ISBN 80-7042-626-8, s. 22–24.
 František Černý: Kapitoly z dějin českého divadla, Academia, Praha, 2000, s. 270–1, ISBN 80-200-0782-2
 František Černý: Měnivá tvář divadla aneb Dvě století s pražskými herci, Mladá fronta, Praha, 1978, s. 244, 255
 Jindřich Černý: Osudy českého divadla po druhé světové válce – Divadlo a společnost 1945 – 1955, Academia, Praha, 2007, s. 52–3, 95–6, 104, 135, 171–2, 214, 292, 311, 376, 426, 440, ISBN 978-80-200-1502-0
 Vlasta Fabianová: Jsem to já?, Odeon, Praha, 1993, s. 403, ISBN 80-207-0419-1
 Eva Högerová, Ljuba Klosová, Vladimír Justl: Faustovské srdce Karla Högera, Mladá fronta, Praha, 1994, s. 448, ISBN 80-204-0493-7
 
 Kolektiv autorů: Dějiny českého divadla/IV., Academia, Praha, 1983, s. 526–530, 536, 538–540, 631–2, 667
 V. Müller a kol.: Padesát let Městských divadel pražských 1907 – 1957, vyd. Ústřední národní výbor hl. m. Prahy, Praha, 1958, s. 179
 
 Z. Sílová, R. Hrdinová, A. Kožíková, V. Mohylová : Divadlo na Vinohradech 1907 – 2007 – Vinohradský ansámbl, vydalo Divadlo na Vinohradech, Praha, 2007, s. 83, 85, 92, 96–7, 102, 107, 115, 125, 137, 192, ISBN 978-80-239-9604-3
 Ondřej Suchý, Oldřich Dudek: Ljuba jako vystřižená, Melantrich, Praha, 1986, s. 32, 82.
 
 Marie Valtrová: Kronika rodu Hrušínských, Odeon, Praha, 1994, s. 106, 181, 325–7, 329, 384, ISBN 80-207-0485-X
 Jiří Žák a kol.: Divadlo na Vinohradech 1907 – 2007 – Vinohradský příběh, vydalo Divadlo na Vinohradech, Praha, 2007, s. 134, 175, 193, ISBN 978-80-239-9603-6

Referencie

Iné projekty

Externé odkazy 
 
 
  
 Heslo v encyklopédii Kdo bzl kdo
 Vlastimil Brodský na webe Animovaný svet
 Vlastimil Brodský na Dabingforum.cz

Zdroj 

Českí dabingoví herci
Českí divadelní herci
Českí filmoví herci
Českí rozhlasoví herci
Českí televízni herci
Česko-slovenskí zaslúžilí umelci
Česko-slovenskí národní umelci
Držitelia Ceny Thálie
Držitelia Českého leva
Nositelia Medaily Za zásluhy (Česko)
Obete samovrážd
Osobnosti z Ostravy
Osobnosti z Prahy